שומרה (מושב)

שׁוֹמֵרָה הוא מושב בגליל המערבי ליד גבולה של ישראל עם לבנון השייך למועצה אזורית מעלה יוסף. היסטוריה המושב הוקם בשנת 1949 במקומו של היישוב תרביחא שנעזב במהלך מבצע חירם שבמלחמת העצמאות. המתיישבים הראשונים היו עולים מרומניה והונגריה, אשר נטשו אף הם את היישוב כבר באותה שנה. במהלך 1950 הגיעו למקום עולים ממרוקו. באוקטובר 1955 פרצה דליקה גדולה במושב שכילתה הרבה שטחי מטעים וכן מספר בתי מגורים. שמו של המושב הוא סמלי, בשל קרבתו לגבול ישראל–לבנון. במושבה נמצאת מצודה אשר שמשה בשנות השבעים מקום מושבו של גדוד חרב. המצודה שבקצה המושב, משמשת כיום כמפקדת עוצבת ברעם. באוקטובר 2023 במהלך מלחמת חרבות ברזל בעקבות איומים על היישוב ונפילות טילים פונה מושב שומרה מתושביו. גלריה קישורים חיצוניים שומרה (אורכב 04.03.2016 בארכיון Wayback Machine) במרכז המידע להתיישבות בגליל שומרה באתר הרשות לפיתוח הגליל הערות שוליים